**

**REPUBLIKA HRVATSKA**

**SPLITSKO-DALMATINSKA ŽUPANIJA**

**OPĆINA PODSTRANA**

**OPĆINA PODSTRANA**

**Općinsko vijeće**

**PREDMET:** Odluka o o raspoređivanju sredstava za financiranje političkih stranaka u Općinskom vijeću Općine Podstrana za razdoblje srpanj-prosinac 2021. godine

**PRAVNI OSNOV:** Zakon o financiranju političkih aktivnosti, izborne promidžbe i referenduma

**NADLEŽNOST ZA**

**DONOŠENJE:** Općinsko vijeće

**PREDLAGATELJ:** Općinski načelnik

**STRUČNA OBRADA:** Upravni odjel za proračun i financije

Na temelju članka 7. stavka 1. Zakon o financiranju političkih aktivnosti, izborne promidžbe i referenduma ("Narodne novine" br. 29/19, 98/19) i članka 30. Statuta Općine Podstrana („Službeni glasnik Općine Podstrana“ broj 07/21, 21/21), Općinsko vijeće Općine Podstrana na 4. sjednici održanoj dana 21. listopada 2021. godine, donijelo je

**ODLUKU**

**o raspoređivanju sredstava za financiranje političkih stranaka**

**u Općinskom vijeću Općine Podstrana**

**za razdoblje srpanj-prosinac 2021. godine**

**Članak 1.**

U Proračunu Općine Podstrana za 2021. godinu osigurana su sredstava za rad političkih stranaka u 2021. godini u iznosu od 70.000,00 kuna.

Dio sredstava za rad političkih stranaka i nezavisnih zastupnika u razdoblju od 1. siječnja do 30. lipnja 2021. godine, isplaćen je sukladno Odluci o raspoređivanju sredstava za financiranje političkih stranaka i članova izabranih s liste grupe birača u Općinskom vijeću Općine Podstrana za razdoblje siječanj-lipanj 2021. godine („Službeni glasnik Općine Podstrana“ broj 04/21) u iznosu od 34.999,92kuna.

Ovom Odlukom raspoređuju se sredstva za rad političkih stranaka u iznosu od 35.000,01 kuna za razdoblje od 1. srpnja do 31. prosinca 2021. godine.

Sredstva iz stavka 3. ove točke pripadaju političkim strankama koje su prema konačnim rezultatima izbora dobile mjesto u Općinskom vijeću.

Sredstva iz stavka 3. ove točke raspoređuju se na način da se utvrdi jednak iznos sredstava za svakog vijećnika u Općinskom vijeću tako da pojedinoj političkoj stranci koja je bila predlagatelj liste pripadaju sredstva razmjerno broju dobivenih mjesta prema konačnim rezultatima izbora za Općinsko vijeće Općine Podstrana.

Ako je sa zajedničke liste koju su predložile dvije ili više političkih stranaka, prema konačnim rezultatima izbora, izabran vijećnik koji nije član niti jedne od političkih stranaka koje su predložile zajedničku listu, sredstva za tog vijećnika raspoređuju se političkim strankama koje su predložile zajedničku listu sukladno njihovu sporazumu, a ako sporazum nije zaključen, razmjerno broju osvojenih vijećničkih mjesta.

Za svakog vijećnika podzastupljenog spola pripada i pravo na naknadu u visini od 10 % iznosa predviđenog za svakog vijećnika.

Podzastupljenost spola postoji ako je zastupljenost jednog spola u Općinskom vijeću niža od 40 %.

**Članak 2.**

Ukupan broj članova sadašnjeg saziva Općinskog vijeća je 13, a broj članova podzastupljenog spola je 3.

Za svakog člana Općinskog vijeća utvrđuje se polugodišnji iznos sredstava od 2.631,58 kn.

Za svakog člana Općinskog vijeća podzastupljenog spola utvrđuje se polugodišnja naknada u iznosu od 2.894,74 kn.

**Članak 3.**

Prema kriterijima iz članka 2. ove Odluke političkim strankama i članovima izabranim s liste grupe birača zastupljenim u Općinskom vijeću Općine Podstrana za rad u drugoj polovici 2021. godine, sredstva se raspoređuju u iznosima kako slijedi:

| **Redni**  **broj** | **Politička stranka** | **Broj vijećnica/ka** | | **Tromjesečni iznos** | | **Polugodišnje** |
| --- | --- | --- | --- | --- | --- | --- |
| **žene** | **muškarci** | **žene** | **muškarci** | **Ukupno** |
| **1.** | HRVATSKA DEMOKRATSKA ZAJEDNICA - HDZ | 2 | 4 | 1.447,37 | 1.315,79 | 16.315,79 |
| **2.** | HRVATSKA STRANKA PRAVA | - | 1 | - | 1.315,79 | 2.631,58 |
| **3.** | MOST | 1 | 3 | 1.447,37 | 1.315,79 | 10.789,48 |
| **4.** | DOMOVINSKI POKRET | - | 1 | - | 1.315,79 | 2.631,58 |
| **5.** | SOCIJALDEMOKRATSKA PARTIJA HRVATSKE - SDP | - | 1 | - | 1.315,79 | 2.631,58 |
| **SVEUKUPNO:** | | | | | | **35.000,01** |

**Članak 4.**

Sredstva iz članka 3. ove Odluke doznačuje Upravni odjel za proračun i financije na žiroračun političke stranke tromjesečno.

**Članak 6.**

Ova Odluka stupa na snagu osmog dana od dana objave u „Službenom glasniku Općine Podstrana“.

Klasa: 022-05/21-01/08 Predsjednik

Urbroj: 2191/02-1-21-3 Općinskog vijeća:

Podstrana, 21. listopada 2021. godine Tomislav Buljan